บาทเปิด31.02 บาทต่อดอลลาร์ อ่อนค่า
เงินบาทเปิดตลาด 31.02 บาทต่อดอลลาร์ อ่อนค่า แนวโน้มแกว่งแคบในกรอบ 30.95-31.05บาทต่อดอลลาร์
2 ก.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.02 บาท/ดอลลาร์ อ่อนค่าจากปิดตลาดเย็นวานนี้ที่ระดับ 30.95 บาท/ดอลลาร์ เนื่องจากมีแรงซื้อดอลลาร์เพื่อไปลงทุนในทองคำหลังจากเมื่อคืนนี้ราคาปรับตัวลดลงมามาก
"บาทอ่อนค่าจากเย็นวานนี้ขึ้นมายืนเหนือ 31.00 บาท/ดอลลาร์ น่าจะมาจากแรงซื้อดอลลาร์เพื่อไปลงทุนในทองคำหลังจากเมื่อคืนนี้ราคาทองคำปรับลดลงมากถึง 20 ดอลลลาร์/ออนซ์" นักบริหารเงิน ระบุ
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.95-31.05 บาท/ดอลลาร์